- PSALMS
- <
- 75
- >

75
Got ni ir e tapufthin* TITLE NI HEBREW: Ba tang rok Asaf.
1 A Got, gamad be pining e magaer ngom, gamad be og e magaer ngom!
Gamad be weliy i yan feni sorom
ma gamad be yog e pi maang’ang ni kam rin’.
2 Got e be ga’ar, “Kug duwgiliy e ngiyal’ ni ngan pufthin,
ma gu ra pufthin nib mat’aw rogon.
3 Urngin e pin’en ni bay e yafos riy nra durru’
ma fayleng e ra rur,
machane bay gu duwgiliy e pi duga’ ko fayleng nib muyluy.
4 Gu be yog ko pi’in kireb ni dab ra ufgad;
5 Gu be yog ngorad ni ngar talgad ko ufanthin.”
6 Pufthin e der ma yib ko ngek ara ngal ara lel’och ara yimuch;
7 Ya Got e ir e tapufthin,
nge gechignag boch me faleg wa’athan boch.
8 I SOMOL e ke kol ba kap nga pa’,
nike sugnag e damumuw rok ni bod e wayin nib gel.
Ra pu’og, ma urngin e pi’in kireb ni yad ra unum;
miyad unum ni dabi aw ta’reb e wa’angchal riy.
9 Machane ri dab gu tal i weliy murung’agen e Got rok Jakob
fa gu tal i tangnag e sorok ngak.
10 Ra buthug gelngin e pi’in kireb,
machane gelngin e pi’in yad ba manigil e ra gel i yan.

- PSALMS
- <
- 75
- >

*^ TITLE NI HEBREW: Ba tang rok Asaf.

DRAFT VERSION — Proofreading in progress

© 2007 Bible Society of Micronesia