- PSALMS
- <
- 142
- >

142
Ba meybil ni fan ko Ayuw* TITLE NI HEBREW: Ba tang rok David, u nap’an ni immoy u lan fare yiy; ba meybil.
1 Gu pining SOMOL ni nge ayuwegneg;
gu wenig ngak.
2 Gu fek i yib ngak urngin e tin be magafan’ug ngay;
gog ngak urngin e gafgow rog.
3 Nap’an nra yan ni nge mulan’ug,
ma manang e tin nthingar gu rin’.
U lan e kanawo’ ni gin gu be yan riy,
e ke pacheg e pi to’ogor rog ba wup ni nggu aw ngay.
4 Gu ra changar u chireg,
mug guy ndariy be’ nra aywegeg,
dariy be’ nra yoror rog.
Dariy be’ nra magfan’ ngog.
5 SOMOL, gu be yornag e ayuw ngom;
i gur, SOMOL, e manaf rog;
kemus ni gur e pagan’ rog ko biney e tamilang.
6 Mu telim ngog ni gu be ning e ayuw,
ya kar gu bilig t’ay e gafgow!
Mu ayuwegneg u pa’ e to’ogor rog;
ya dabyag gelingrad rog.
7 Mu chuwegeg u fithik’ e gafgow ni kug aw ngay;
ma aram e gu ra pining e sorok ngom u lane mu’ulung rok e girdi’ rom
ni bochan e ri gab gol ngog.

- PSALMS
- <
- 142
- >

*^ TITLE NI HEBREW: Ba tang rok David, u nap’an ni immoy u lan fare yiy; ba meybil.

DRAFT VERSION — Proofreading in progress

© 2007 Bible Society of Micronesia